Dorothea Hedvig av Slesvig-Holsten-Sønderborg-Nordborg

Dorothea Hedvig (født 18. april 1636, død 23. september 1692) var en dansk-tysk prinsesse, som var abbedisse i Gandersheim fra 1665 til 1678.

Hun var datter av hertug Frederik av Nordborg i hans annet ekteskap med Eleonora av Anhalt-Zerbst. 15 år gammel mottok hun et prebende av morens fetter, hertug Rudolf August (1627–1704), som kanonisse i riksstiftet Gandersheim. I 1652 ble hun på hertugelig befaling utvalgt til abbedisse. 

Under en reise til Hamborg i 1677, konverterte hun til katolisismen, og ble derfor det følgende år avsatt som abbedisse i Gandersheim. Året etter giftet hun seg med Christoph von Rantzau (1623–1696), en godseier i Holsten som også var konvert til katolisisme. Ekteskapet var ikke lykkelig, og det endte med at Dorothea Hedvig reiste til Rom hvor hun ble tatt imot av eksdronning Christina av Sverige. Her fødte hun sønnen Alexander Leopold Anton (1681–1747), hvis farskap Rantzau betvilte. 
Dorothea Hedvig døde i Hamborg i 1692.

Referanser 

Abbedisser
Huset Slesvig-Holsten-Sønderborg-Nordborg
Slekten Rantzau
Personer fra Nordborg